Gaja Haveno 


5-A MONDA 
SOCIA FORUMO: 
E-o ĈEESTANTA 


BRAZILA E-KONGRESO 
OKAZOS EN FAPA 


E-o ESTIS UTILIGATA 

— Gaja Haveno 


NI semas 


QEsperanto en la 5-a MSForumo: 
denove unika diskonigo 


Okaze de la 5-a Monda Socia Forumo (26-31/1/05), realigita en 
Porto Alegre, la esperantistoj de nia regiono denove kaptis la 
okazon por konsiderinda diskonigado de E-o dum tiu ega evento 
en kiu partoprenis 155 mil homoj devenintaj el 135 iandoj. En la 
grandioza malferma marŝado, oni per skrib-rubandoj kaj 
disdonado de fald-folioj atentigis la homojn pri la ekzisto kaj celoj 
de Esperanto. Du atelieroj estis aranĝitaj: Esperanto: uma 
solucao viĝvel para o babelismo kaj A riqueza lingiiistica do 
Esperanto na expressĝo do pensamento. En ambaŭ partoprenis 
kiel prelegantoj Cesar Dorneles Soares (Porto Alegre), Marcelo 
Stoduto (Porto Alegre, “RS) kaj Paulo Izaias Ereno (Jaguari, RS); 
Jose Antonio Vergara (Ĉilio) kaj Neil Blonstein (Usono). Menciinda 
estis la kontribuo de la publiko por la altnivela diskutado. Ĉe la 
fino de ĉiu ateliero Instr. Marcelo Stoduto kursgvidis minikurson 
unuhoran. Entute pli ol 10 mil faldfolioj estis disdonitaj. Ĉifoje la 
Internacia Kampadejo de la Junularo altiris specialan atenton por 
nia disvastiglaboro. 


LIBrazila Kongreso estos en FAPA 


La 40-a Brazila Kongreso de Esperanto okazos en Porto Alegre, 
RS, inter 19-23/7/05, en FAPA — Faculdade Porto-Alegrense de 
Educacĉo, Ciĉncias e Letras: Av. Manoel Elias, 2001, Morro 
Santana. La temo estos Zutmondiĝo kaj Frateco. La bazaj 
aliĝkotizoj estas la jenaj: ĝis 30/3: BEL-ano — R$ 84,00, ne BEL- 
ano - R$ 168,00; ĝis 30/6: BEL-ano — R$ 108,00, ne BEL-ano — 
R$ 216,00; post 30/6: BEL-ano — R$ 144,00, ne BEL-ano, R$ 
288,00. Aliĝiloj haveblas en GEA: Str. dos Andradas, 1251/101, 
tel.  3228-3198. PK. 815 -  PK-do  90001-970. 
esperanto geaQibest.com.br. GEA disponigas aliĝilon al 
interesatoj membriĝi al BEL. 


OFrancino 
gratulas 

la laboron 

de lokaj E-istoj 


“Mi deziras gratuli al vi kaj 
la kunorganizintoj de la 
prelegaro dum la Monda 
Socia Forumo. Car mi 
partoprenis en la Eŭropa 
Socia Forumo en Parizo en 
2003, mi persone konstatis 
ke nia afero povas interesi 
multajn homojn, kondiĉe ke 
oni permesu prezenti ĝin 
oportune. Bedaŭrinde, en 
Francio, ni ankoraŭ devas 
alfronti fortan 
kontraŭstaron. La nura 
seminario kiun ni sukcesis 
tiam organizi pri esperanto, 
kvankam anoncita en la 
oficial programo, havis ne 
pli ol trideko da vizitantoj. 
Scii pri via sukceso en 
Porto Alegre, iom konsolas 
min. (Elisabeth Barbay, el 
Bondy, Francio) 

OI Verda Kafo: ĝuste por babili 


En 1978, okaze de la 1-a Latin-Amerika Kongreso de Esperanto (Marilia, SP), S-ano George Otto 
Vaske, el Sdo Sebastiĉo do Cai, kaj S-ano Carlos Dionisio, el Sdo Leopoldo, havis la ideon aranĝi 
monatan kunvenon en restoracio por ke la regionaj e-istoj povu praktiki E-on en neformala kaj 
frateca etoso. Tiele en aŭgusto tiujare ekaperis Verda Kafo, kiu post preskaŭ 30-jara ekzisteco 
seninterrompa fariĝis la plej tradicia E-evento niaurba. Verda Kafo atendas vin ĉiam en la lasta 
sabato de la monato je la 16h en la trinkejo-restoracio Tutty's: Av. Independencia, 30, Centro 
Comercial Independencia (fronte al la Complexo Hospitalar Santa Casa). 


LITra la reto 


Ret-Info ĉijare disponigas senpage sian retpoŝtan E-novaĵservon. Plenigu 
aliĝilon en la retejo: www.esperanto.hu/ret-info.htm mmm Alia bona 
retinformilo estas la sendependa www.liberafolio.org 
mmm www.gxangalo.com, la plej granda portalo en E-o, informas ne 
nur pri E-o sed pri aktualaĵoj. 


LIGilberto Gil: “Muchas gracias!” 


Je la de 19-a de Julio, 2004, Gilberto Gil prezentiĝis dum spektaklo en Hispanio al 6 mil homoj 
en la placo ĉe kiu situas na fama katedralo de Santiago de Compostela. En la fino, la ministro 
dankis al la publiko pere de iu “muchas gracias”. Ekde tiam, ekfuroras en la interreto protestoj 
de la naciistoj de Galegio ĉar la ministro uzis la “lingvon de la subpremantoj”, en la kazo, la 
hispanan. (O Su) 


OIReĝo kreis la korean 


En la materialo Zncomodado, o trigre vai d luta (Ĝenita, la tigro iras al la lukto), publikigita en la 
revuo CartaCapital de 16/2/05, oni asertis, ke la koreanoj havas grandan “obsedon” pri 
edukado. Eĉ la propra idiomo, la hangeul, “estis elpensita ene de iu eduka perspektivo: ĝi estis 
kreita de iu reĝo kiu, en la 15-a jarc., imagis lingvon pli simplan ol la mandarena aŭ la japana, 
kio povos esti lernita pli facile kaj pli amplekse diskonigata en la duoninsulo.” 


LIMallonge 


Okaze de la 899 UK en Pekino pasintjare fondiĝis MELS/Monda Esperanta Ligo por Sporto. 
mmm  E-budo stariĝis dum la eduka foiro Educatec en Parizo (17-19/11/04). mm Decembron 
okazis duonhora televida elsendo pri Esperanto en la israela televido. Temis pri debato aranĝita 
de la socikultura programero Strata Parlamento, en la parlamenta kanalo. 


- Gaja Haveno 


„kaj Semas 


CIKomerc-industria ĉambro 
prezentiĝas en E-o 


La retejo de la Komerc-Industria Ĉambro de Ĉuvaŝa Respubliko (Centra Rusio) ekde nun havas 
ankaŭ E-lingvan version, apud la rusa, angla kaj itala. La paĝaro celas antaŭenigi komercan 
kunlaboron inter la entreprenoj de la respubliko kun la tuta mondo. Gi havas regulajn kontaktojn 
kun komercistoj kaj industriistoj de la tuta Rusio kaj de dekoj da eksteraj landoj. Fine de 
decembro oni havis neatenditan sukceson informi pri E-agado la prezidenton de Rusio Vladimir 
Putin. Kiam li vizitis Moskvan Komercan Ĉambron, la reprezentanto de Ĉuvaŝio montris al li la 
paĝaron kaj komentis la tiamajn novaĵojn, inter kiuj elstaris E-rilataj. La adreso de la paĝaro: 
Wwww.tppchuvashia.ru/eo/. (Ret-Info) 


QIMontevideo: E-o en libro-foiro 


En aŭgusto-septembro 2004, okaze de la 27-a Internacia Libro-Foiro, en Montevideo, Urugvaja 
Esperanto-Asocio realigis ekspozicion pri Esperanto. En la oportuno, Prof. Daniel Bebelaqua kaj 
Prof. Geraldo Mattos, prezidanto de la Akademio de Esperanto, prelegis pri la nia afero. La 
adreso de Urugvaja Esperanto-Asocio estas la jeno: PK. 1050, UY-11000 Montevideo, Urugvajo. 


QEsperanto en la Eŭropa Parlamento 


La 7-an kaj la 8-an de dec. 2004, en la Eŭropa Parlamento, en Bruselo, okazis konferenco pri 
laikeco kaj religio en la Eŭropa Unio, tradukata en 5 lingvoj, inter alie en Esperanton. La 
konferencon oni povis sekvi ankaŭ pere de Interreto, en la lingvoj franca, angla, itala, hispana 
kaj Esperanto. (NUN) 


QI UK-2005 okazos en Vilno, Litovio 


100 jaroj de interkultura komunikado estos la temo de la 90-a Universala Kongreso de 
Esperanto, realigota ĉijare en Vilno, ĉefurbo de Litovio. Ĝis la 4-a de marto, estis registritaj 1463 


aliĝintoj el 51 landoj. La plejmulto el Litovio mem (172), el Francio (161), el Germanio (135) kaj 
el Japanio (117). 

QBarcelono: Esperanto en subĉiela koncerto 
Novembron la ensemblo Kaj Tiel Plu prezentis muzikaĵojn de sia nova disko Plaĉas a/ Mi okaze 


de tradicia subĉiela danckoncerto en la Placa de/ Rei de Barcelono. Ili kantis trilingve: en la 
kataluna, okcitana kaj Esperanto, kun klarigoj pri ties uzado. 

Kalendaro 


16/3, mer., 15h, en GEA — Perfektiga Kurso por E-Instruantoj. Klaso A — Rokomenco de 
la aktivecoj. Kursgvidanto: Instr. Marcelo Stoduto. GEA-aranĝo: str. dos Andradas, 1251/101. 
Tel. 3228-3198. 


17/3, ĵaŭ., 19h, en GEA — Perfektiga Kurso por E-Instruantoj. Klaso B — Rekomenco de 
la aktivecoj. Kursgvidanto: Instr. Marcelo Stoduto. 


26/3, sab., 16h — Verda Kafo. Pliaj informoj sur p. 3. 


2/4, sab., 16h — Omaĝo al la Centjariĝo de la 1-a UK. Manĝaĵetoj kaj trinkaĵoj. 
Monkontribuo de R$ 5,00 favora al la 40-a BKE. Teatro Nilton Filho: str. Grao-Para, 179, kvartalo 
Menino Deus. GEA/LKK-aranĝo. 


3/4, dim. - Ekskurso al Arambar€, banloko ĉe Lagoa dos Patos. Aŭtobuso forveturos fronte 
de la urbodomo je la 8h matene. Enskribiĝoj ĝis 29/3 ĉe Nilce: 3228-1459, 8128-2744. Adoltoj: 
R$ 20,00, infanoj ĝis-12-jaraj: R$ 10,00. GEA-aranĝo. 


9/4, sab., 14h30 — Esperanto Sur-Strate. Surstrata diskonigo de E-o. Kunordigantino: Instr. 
Nilce Maria Rodrigues. GEA-aranĝo principe ĉiam en la dua sabato de la monato A 
(konfirmota). ; 


16/4, sab., 14h30, en GEA — Esperanto per Tekstoj. Plibonigu vian scipovon 
de E-o pere de legado kaj interpretado de tekstoj. Gramatikaj klarigoj. 
Kunordiganto: Instr. Marcelo Stoduto. Ciam en la tria sabato de la monato. 


1/5, dim., 14h — 3-a Spiritista Renkontiĝo de Esperanto. En Grupo Espirita Francisco 
Xavier: str. Caju, 87, kvartalo Petropolis. Kunfratiĝa tagmanĝo je 12h en proksima restoracio. 
Pliaj informoj ĉe 3344-2591 (Cesar) aŭ 3348-4198 (Marcelo). 


7/5, sab., 14h30, en GEA — Babila Rondo. Konversacia aktiveco. Kunordiganto: Instr. Cesar 
; Dorneles Soares. Ciam en la unua sabato de la monato. 
L 

- Prave! 


Iu lingva manpreno 


“Kiam mi parolas en Esperanto kun usona E-isto, ni renkontas unu al la alia en 

iu lingva neŭtrala bazo, tiele ni evitas la riskon fuŝi la patrinan lingvon de la 

alia. Tio evitas embarasojn kaj miskomprenojn, kaj kuraĝigas liberan kaj 

amikeman interŝanĝon de ideoj. Kiam du homoj manprenas, ĉiu etendas sian IZ RA 
manon duonvojen, ektroviĝanta en iu neŭtrala regiono kiel iu reciproka gesto 2 

de amikeco. Tiele samokazas kun Esperanto -— iu lingva manpreno.” 

«Zhou Huanchang, ĉina E-isto 


Interkompreniĝon, pacon kaj samrajtecon! 


“Nia laboro estas konigi E-on al la mondo kaj instrui ĝin, ĉar ni asertas, ke ne estas juste, ke en 
la kampo de lingvoj kaj kulturoj validu la tiel nomata ĝangala leĝo, per kiu la granda lingvo 
englutas la malgrandan. Ĉio cetera sekvas el tio. Alivorte ni taksas la nunan internacian lingvan 
ordon por la rilatoj inter la homoj apartenantaj al malsamaj popoloj, nekontentiga kaj nekongrua 
kun la bezono favori interkompreniĝon, pacon kaj samrajtecon inter ĉiuj homoj.” 
«Renato Corsetti, UEA-prezidanto, en IPR-Internacia Pedagogia Revuo 


Kofi Annan, pri E-o 


“Esperanto estas vere iu monda lingvo kiu estas stranga al neniu kulturo sed propraĵo de ĉiuj 
nacioj. Ĝi estas lingvo kiu certigas la rajton al la evoluo, al la vivo kaj al la libereco, al la 
diverseco kaj al la rajto pri opinio. Ĝi estas lingvo kiu enhavas la esencon de ĉio kion Unuiĝintaj 
Nacioj deziras por atingi por la paco kaj evoluo.” 
«Kofi Annan, ĝenerala sekretario de UN, okaze de mesaĝo sendita al la Universala 
Kongreso de Esperanto en Francio, 1998 e 


GAJA HAVENO — Dumonata E-informilo sendependa kreita en 1997. 


Redaktas Cesar Dorneles Soares. Mal. Frota, 278, Porto Alegre, RS, Brazilo — PK-do 91350-030 
Tel. (51)3344-2591. «cdsoares(Ovia-rs.com.br» 

"Mgr: vu ŝ in 

kea 
Instr. Marcelo Stoduto 


mstodutoQterra.com.br 


QEsti, ekzisti, havi (1) 


Esperantistaro, malgraŭ tio, ke gramatiko ne estas la ĉefa principo por paroligi homojn, endas 
ke tiuj, kiuj volas regi iun ajn lingvon laŭeble regu ankaŭ ĝian gramatikon, ĉar tiu ĉi estas la 
kodo, kiu unuigas la plurdiversecon de la esprimo-kapabloj kaj samtempe konservas la lingvo- 
ellastecon. 

Akceptinte inviton al mi farita de nia estimata verdulo Cesar Dorneles Soares, kio multe 
honorigis min, mi venigas al vi, ekde tiu ĉi eldono de Gaja Haveno, kelkajn konsiderojn kaj 
pripensojn rilate al nia interfrateca lingvo Esperanto. 

Oni analizu kiamaniere la verboj ESTI, EKZISTI kaj HAVI povas sin prezenti em la esperantaj 
sentencoj: 


ESTI = ser 


e Mi estas la skribanto de ĉi tiu artikolo, kaj vi estas ĝiaj legantoj. = £u sou o escritor deste 
artigo e voces sĝĉo seus leitores. 


ESTI = estar 


e Ni estas legantaj la gazeton Gaja Haveno. = £stamos /endo o jorna/ Gaja Haveno. 
e Ili estas lacaj, post la vojaĝo. = £les estĝo cansados apos a viagem. 


ESTI = ficar, encontrar-se 
e Kie estas la katedralo? = Onde fica (se encontra) a catedral? 


ESTI = haver, existir (ter) 


e Ĉu estas homoj hejme? = Hd (tem) gente em casa? 
e Estas dek lernantoj em la klasĉambro. = £xistem (tem) dez alunos na sala de aula. 


(daŭrigota) 


http://br.groups.yahoo.com/group/esperantors 


La retadreso de la gaŭĉa esperantisto. 

far CDS 


Saluton! Mi estas Kroko. Mi estas krokodilo kiu parolas en Esperanto. 
Bedaŭrinde mi ne povis ĉeesti en la Monda Socia Forumo. 
Mi somerumis en la rezervejo Taim. Ha, la suno!... 


Sed mi jam sciiĝis, ke denove la laboro pri diskonigo de E-o 
dum la Forumo estis tute kontentiga kaj laŭdinda. 


Vidu ekzemple kion tre afable diris 
UEA-prezidanto Renato Corsetti komentante la aferon en retmesaĝo: 
“Estas momentoj, kiam oni demandas, kial oni ne havis la bonŝancon 
naskiĝi kaj loĝi en Portalegro!” 
Superbe, ĉu?! 


